# **VZOREC POGODBE S PRILOGAMI**

(vzorec pogodbe se ne izpolnjuje in je informativnega značaja.)

|  |  |
| --- | --- |
| Ministrstvo kot posredniški organ: | Upravičenec: |
| **Republika Slovenija****Ministrstvo za javno upravo****Tržaška cesta 21****1000 Ljubljana**ki ga zastopa Boštjan Koritnik, minister | ki ga zastopa |
| Identifikacijska št.: SI91838983 | Identifikacijska št.: |
| Matična št.: 2482762000 | Matična št.: |
| Transakcijski račun: SI56 0110 0630 0109 972 | Transakcijski račun: |
| Telefon št.: 01 478 8330 | Telefon: |
| E-naslov: gp.mju@gov.si | E-naslov: |
| Podpisnik pogodbe:Boštjan Koritnik, minister | Podpisnik pogodbe: |

sklepata

**POGODBO št. \_\_\_\_\_\_\_\_\_\_\_**

**O SOFINANCIRANJU DEMONSTRACIJSKEGA PROJEKTA VZPOSTAVLJANJA**

**PAMETNIH MEST IN SKUPNOSTI**

**Naziv operacije:**

1. **UVODNE DOLOČBE**
2. člen

Pogodbeni stranki uvodoma kot nesporno ugotavljata:

* da je ministrstvo oseba javnega prava, ki je na podlagi Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/15, 36/16, 58/16, 69/16 – popr., 15/17, 69/17 in 67/18) dolžno opravljati predpisane naloge v okviru načrtovanja evropske kohezijske politike in načina izbora operacij in izvajanja operacij,
* da je bil za projekt (ime projekta …) upravičencu izdan »sklep ministrstva o izboru upravičenca«,
* da je projekt pri MJU uvrščen v Načrt razvojnih projektov, št. NRP \_\_\_\_\_\_\_\_\_\_,
* da predstavljajo sredstva, dodeljena upravičencu v skladu s to pogodbo, sredstva evropske kohezijske politike, ki se upravičencu na podlagi te pogodbe izplačajo kot sredstva iz proračuna Evropske unije in proračuna Republike Slovenije (slovenska udeležba),
* da področje izvajanja evropske kohezijske politike sodi na področje javnih financ ter je v celoti urejeno s predpisi, sprejetimi na ravni Evropske unije in nacionalnimi predpisi, ki so za stranke zavezujoči,
* da je namen sofinanciranja operacij iz sredstev evropske kohezijske politike izključno sofinanciranje tistih upravičenih stroškov in izdatkov izbranih operacij ali njihovih delov, ki niso obremenjene s kršitvami veljavnih predpisov ali te pogodbe,
* da je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava,
* da ministrstvo v pogodbi ne nastopa samo kot pogodbena stranka, temveč tudi kot nosilec javnega interesa za spodbujanje naložb za rast in delovna mesta ter zmanjševanje razvojnih razlik do razvitih regij Evropske unije ter med kohezijskima regijama in razvojnimi regijami v Republiki Sloveniji. Pri uresničevanju tega interesa ima nekatera pooblastila, s katerimi lahko posega v določbe te pogodbe zlasti v delih, ki se nanašajo na pristojnosti ministrstva in organa upravljanja v zvezi z nadzorom nad porabo sredstev in pooblastilom za ta nadzor,
* da je upravičenec seznanjen z obveznostmi in pristojnostmi Republike Slovenije (v nadaljnjem besedilu: RS) glede deljenega upravljanja med RS in Evropsko komisijo (v nadaljnjem besedilu: Komisija) za sredstva Evropskih strukturnih in investicijskih skladov (v nadaljnjem besedilu: ESI skladi) ter da Komisija in RS uporabljata načelo dobrega finančnega poslovanja v skladu s 33. členom Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1, v nadaljnjem besedilu: finančna uredba), ki se uporablja za evropski proračun,
* da je upravičenec seznanjen, da so udeleženci evropske kohezijske politike dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek ali ekstrapolirani finančni popravek,
* da je upravičenec seznanjen, da neizvršitev finančnega popravka za RS pomeni neupravičeno obremenitev državnega proračuna, kot to določa 85. člen Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 z vsemi spremembami (v nadaljevanju Uredba (EU) št. 1303/2013). Upravičenec ima pravico ugovarjanja zoper vmesna poročila ministrstva, organa upravljanja, revizijskega organa in drugih nadzornih organov, vključenih v izvajanje, upravljanje, nadzor ali revizijo operacije Operativnega programa za izvajanje evropske kohezijske politike v obdobju 2014–2020, s katerimi izpodbija ugotovitve iz vmesnih poročil, ter dolžnost navajanja vseh dejstev in dokazov, ki bi lahko vplivali na pravilnost ugotovitev v navedenih vmesnih poročilih,
* da zadržanje izplačil sredstev, finančni popravki in vračilo že izplačanih sredstev za upravičenca ne pomenijo nastanka težko nadomestljive škode,
* da upravičenec pri izvajanju pogodbe pri operaciji, ki se sofinancira s to pogodbo, nastopa s partnerji.

**II. PRAVNE PODLAGE IN NAVODILA**

2. člen

Pogodbeni stranki se dogovorita, da so del pogodbenega prava tudi naslednji predpisi

 in dokumenti:

* Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 z vsemi spremembami (v nadaljnjem besedilu: Uredba (EU) št. 1303/2013);
* Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1;
* Izvedbena uredba Komisije (EU) št. 1011/2014 z dne 22. septembra 2014 o podrobnih pravilih za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za predložitev nekaterih informacij Komisiji ter o podrobnih pravilih za izmenjavo informacij med upravičenci in organi upravljanja, organi za potrjevanje, revizijskimi organi in posredniškimi organi;
* Izvedbena uredba Komisije (EU) št. 215/2014 z dne 7. marca 2014 o določitvi pravil za izvajanje Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo v zvezi z metodologijami za določitev podpore ciljem na področju podnebnih sprememb, določitvijo mejnikov in ciljnih vrednosti v okviru uspešnosti ter nomenklaturo kategorij ukrepov za strukturne in investicijske sklade;
* Izvedbena uredba Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov;
* Izvedbena uredba Komisije (EU) št. 964/2014 z dne 11. septembra 2014 o pravilih za uporabo Uredbe (EU) št. 1303/2013 Evropskega parlamenta in Sveta v zvezi s standardnimi pogoji za finančne instrumente;
* Izvedbena uredba Komisije (EU) št. 2015/207 z dne 20. januarja 2015 o določitvi podrobnih pravil za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za poročilo o napredku, predložitev informacij o velikem projektu, skupni akcijski načrt, poročila o izvajanju za cilj »naložbe za rast in delovna mesta«, izjavo o upravljanju, revizijsko strategijo, revizijsko mnenje in letno poročilo o nadzoru ter metodologijo, ki se uporabi pri izvajanju analize stroškov in koristi, in v skladu z Uredbo (EU) št. 1299/2013 Evropskega parlamenta in Sveta v zvezi z vzorcem za poročila o izvajanju za cilj »evropsko teritorialno sodelovanje«;
* Delegirana uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo;
* drugi delegirani in izvedbeni akti, ki jih Komisija sprejme v skladu s 149. in 150. členom Uredbe (EU) št. 1303/2013;
* Uredba (EU) št. 1301/2013 Evropskega parlamenta in Sveta z dne 17. decembra 2013 o Evropskem skladu za regionalni razvoj in o posebnih določbah glede cilja "naložbe za rast in delovna mesta" ter o razveljavitvi Uredbe (ES) št. 1080/2006 (UL L št. 347 z dne 20. 12. 2013, str. 289) z vsemi spremembami;
* Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298 z dne 26. 10. 2012, str. 1; v nadaljnjem besedilu: Uredba (EU, Euratom) št. 966/2012) in njena izvedbena uredba;
* Partnerski sporazum med Slovenijo in Evropsko komisijo za obdobje 2014–2020, št. CCI 2014SI16M8PA001-1.3 z dne 30.oktobra 2014, [Sprememba Partnerskega sporazuma med Slovenijo in Evropsko komisijo 2014-2020](https://www.eu-skladi.si/sl/dokumenti/kljucni-dokumenti/partnership-agreement_2014si16m8pa001_3_0_sl.pdf), verzija 3.0, 2014SI16M8PA001.3.0 in Izvedbeni sklep Komisije z dne 15. 2. 2018 o spremembi Izvedbenega sklepa C(2014) 8094 o odobritvi nekaterih elementov partnerskega sporazuma s Slovenijo CCI 2014SI16M8PA001 z vsemi spremembami;
* Operativni program za izvajanje evropske kohezijske politike v obdobju 2014-2020, št. CCI 2014SI16MAOP001, z dne 11. 12. 2018 z vsemi spremembami;

Smernice za določitev finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih naročilih, objavljene na <https://ec.europa.eu/regional_policy/sources/docgener/informat/2014/GL_corrections_pp_irregularities_annex_SL.pdf>);

* Smernice o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006;
* Navodila organa upravljanja za finančno upravljanje evropske kohezijske politike cilja »naložbe za rast in delovna mesta v programskem obdobju 2014–2020«, z dne 20. 3. 2018, objavljena na spletni strani <http://www.eu-skladi.si/sl/ekp/navodila>, z vsemi spremembami, ki bodo objavljene v času izvajanja pogodbe (v nadaljnjem besedilu: Navodila organa upravljanja za finančno upravljanje);
* Navodila organa upravljanja za načrtovanje, odločanje o podpori, spremljanje, poročanje in vrednotenje izvajanja evropske kohezijske politike v programskem obdobju 2014–2020, z dne 10. 1. 2020, objavljena na spletni strani http://www.eu-skladi.si/sl/ekp/navodila, z vsemi spremembami, ki bodo objavljene v času izvajanja pogodbe (v nadaljnjem besedilu: Navodila organa upravljanja za načrtovanje);
* Navodila organa upravljanja o upravičenih stroških za sredstva evropske kohezijske politike v programskem obdobju 2014–2020, z dne 5. 5. 2020, objavljena na spletni strani http://www.eu-skladi.si/sl/ekp/navodila, z vsemi spremembami, ki bodo objavljene v času izvajanja pogodbe (v nadaljnjem besedilu: Navodila organa upravljanja o upravičenih stroških);
* Navodila organa upravljanja za izvajanje upravljalnih preverjanj po 125. členu Uredbe (EU) št. 1303/2013, z dne 8. 1. 2020, objavljena na spletni strani http://www.eu-skladi.si/sl/ekp/navodila, z vsemi spremembami, ki bodo objavljene v času izvajanja pogodbe (v nadaljnjem besedilu: Navodila organa upravljanja za izvajanje upravljalnih preverjanj);
* Navodila organa upravljanja na področju komuniciranja vsebin evropske kohezijske politike v programskem obdobju 2014–2020, z dne 19. 3. 2018, objavljena na spletni strani http://www.euskladi.si/sl/ekp/navodila, z vsemi spremembami, ki bodo objavljene v času izvajanja pogodbe (v nadaljnjem besedilu: Navodila organa upravljanja na področju komuniciranja);
* Navodila organa upravljanja in organa za potrjevanje za spremljanje izvajanja operativnega programa z informacijskimi sistemi MFERAC, ISARR2 in RIS eCA, junij 2017, objavljena na spletni strani http://www.eu-skladi.si/sl/ekp/navodila, z vsemi spremembami, ki bodo objavljene v času izvajanja pogodbe (v nadaljnjem besedilu: Navodila organa upravljanja za spremljanje izvajanja OP);
* [Priporočilo organa upravljanja za uporabo orodja ARACHNE v sistemu izvajanja evropske kohezijske politike 2014-2020 cilja Naložbe za rast in delovna mesta, verzija 2.0](https://www.eu-skladi.si/sl/dokumenti/navodila/navodila-za-arachne_2_0.pdf), z dne 19. 10. 2018;
* Smernice organa upravljanja za integracijo načel enakosti spolov, enakih možnosti, nediskriminacije in dostopnosti za invalide pri izvajanju, spremljanju, poročanju in vrednotenju evropske kohezijske politike v programskem obdobju 2014–2020, februar 2016, objavljena na spletni strani <http://www.eu-skladi.si/sl/ekp/navodila> (v nadaljnjem besedilu: Smernice organa upravljanja za integracijo načel enakosti spolov);
* Strategija organa upravljanja za boj proti goljufijam cilja »naložbe za rast in delovna mesta za programsko obdobje 2014–2020«, marec 2020, objavljena na spletni strani http://www.eu-skladi.si/sl/ekp/navodila, z vsemi spremembami, ki bodo objavljene v času izvajanja pogodbe (v nadaljnjem besedilu: Strategija organa upravljanja za boj proti goljufijam);
* Navodila organa upravljanja za poročanje in spremljanje nepravilnosti s sredstvi evropske kohezijske politike cilja »naložbe za rast in delovna mesta za programsko obdobje 2014–2020«, z dne 12. 11. 2018, objavljena na spletni strani http://www.eu-skladi.si/sl/ekp/navodila, z vsemi spremembami, ki bodo objavljene v času izvajanja pogodbe (v nadaljnjem besedilu: Navodila organa upravljanja za poročanje in spremljanje nepravilnosti);
* Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617 in [13/18](http://www.uradni-list.si/1/objava.jsp?sop=2018-01-0544); v nadaljnjem besedilu: ZJF);
* Zakon o izvrševanju proračunov Republike Slovenije za leti 2021 in 2022 (Uradni list RS, št. 174/20);
* Proračun Republike Slovenije za leto 2021 in 2022 (Uradni list RS, št. 174/20);
* Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj »naložbe za rast in delovna mesta« (Uradni list RS, št. 29/15, 36/16, 58/16, 69/16, [15/17](http://www.uradni-list.si/1/objava.jsp?sop=2017-01-0794), [69/17](http://www.uradni-list.si/1/objava.jsp?sop=2017-01-3361) in [67/18](http://www.uradni-list.si/1/objava.jsp?sop=2018-01-3316); v nadaljnjem besedilu: Uredba o porabi sredstev evropske kohezijske politike);
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20);
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16);
* Zakon o javnem naročanju (Uradni list RS, št. 91/15 in 14/18; v nadaljnjem besedilu: ZJN-3);
* Zakon o gospodarskih družbah (Uradni list RS, št. [65/09](http://www.uradni-list.si/1/objava.jsp?sop=2009-01-3036) – uradno prečiščeno besedilo, [33/11](http://www.uradni-list.si/1/objava.jsp?sop=2011-01-1587), [91/11](http://www.uradni-list.si/1/objava.jsp?sop=2011-01-3912), [32/12](http://www.uradni-list.si/1/objava.jsp?sop=2012-01-1401), [57/12](http://www.uradni-list.si/1/objava.jsp?sop=2012-01-2405), [44/13](http://www.uradni-list.si/1/objava.jsp?sop=2013-01-1696) – odl. US, [82/13](http://www.uradni-list.si/1/objava.jsp?sop=2013-01-3035), [55/15](http://www.uradni-list.si/1/objava.jsp?sop=2015-01-2281), [15/17](http://www.uradni-list.si/1/objava.jsp?sop=2017-01-0730) in [22/19](http://www.uradni-list.si/1/objava.jsp?sop=2019-01-0914) – ZPosS);
* Gradbeni zakon (Uradni list RS, št. [61/17](http://www.uradni-list.si/1/objava.jsp?sop=2017-01-2914) in [72/17 – popr.](http://www.uradni-list.si/1/objava.jsp?sop=2017-21-3507));
* Zakon o financiranju občin (Uradni list RS, št.[123/06](http://www.uradni-list.si/1/objava.jsp?sop=2006-01-5268), [57/08](http://www.uradni-list.si/1/objava.jsp?sop=2008-01-2416), [36/11](http://www.uradni-list.si/1/objava.jsp?sop=2011-01-1805), [14/15](http://www.uradni-list.si/1/objava.jsp?sop=2015-01-0505) – ZUUJFO, [71/17](http://www.uradni-list.si/1/objava.jsp?sop=2017-01-3416), [21/18 – popr.](http://www.uradni-list.si/1/objava.jsp?sop=2018-21-0943) in [80/20](http://www.uradni-list.si/1/objava.jsp?sop=2020-01-1195) – ZIUOOPE, v nadaljnjem besedilu: ZFO);
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES, v nadaljnjem besedilu: Splošna uredba o varstvu podatkov);
* Zakon o varstvu osebnih podatkov (Uradni list RS, št. 94/07 – uradno prečiščeno besedilo; v nadaljnjem besedilu: ZVOP-1);
* Zakon o dostopu do informacij javnega značaja (Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086) in [7/18](http://www.uradni-list.si/1/objava.jsp?sop=2018-01-0275), v nadaljnjem besedilu: ZDIJZ);
* Zakon o dostopnosti spletišč in mobilnih aplikacij (Uradni list RS, št. 30/18), v nadaljnjem besedilu: ZDSMA);
* Strategija razvoja informacijske družbe do leta 2020 (Digitalna Slovenija 2020) (marec 2016);
* **Slovenska strategija pametne specializacije – S4 (21. december 2017);**
* Odločitev o podpori Službe Vlade RS za razvoj in evropsko kohezijsko politiko (v nadaljnjem besedilu: SVRK) v vlogi organa upravljanja za strukturna sklada in kohezijski sklad št. ……….. z dne …………… (v nadaljnjem besedilu: odločitev o podpori).

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava Evropske unije.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokrat veljavnimi predpisi in dokumenti, na katere se ta pogodba sklicuje in ki so del pogodbenega prava.

1. člen

Pogodbeni stranki sta sporazumni, da se ta pogodba sklepa zaradi dodelitve sredstev evropske kohezijske politike upravičencu, katerega operacija je bila odobrena in ki se izplačajo kot sredstva iz proračuna Evropske unije s slovensko udeležbo za operacije ali njihove dele, ki niso obremenjeni s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo tudi nadzoru evropskih in slovenskih institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil organa upravljanja, revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo operacije, sicer gre za bistveno kršitev pogodbe. Upravičenec je dolžan ukrepati v skladu s priporočili iz končnih poročil nadzornih organov in redno obveščati ministrstvo o izvedenih ukrepih.

Pogodbeni stranki se dogovorita, da se upravičeni stroški izvedbe operacije sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe. Seznam pravnih podlag ni zaključen oziroma se po potrebi še dopolnjuje, saj je odvisen od sprejema novih izvedbenih in delegiranih uredb, ki jih sprejme EK, saj le-te izhajajo iz podrobnejše razlage uredb (EU) št. 1303/2013, (EU) št. 1301/2013, (EU) št. 1304/2013 in (EU) št. 1300/2013.

Pomen izrazov, uporabljenih v tej pogodbi, je enak pomenu izrazov, kot jih določa Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta, razen če ta pogodba izrecno določa drugačen pomen posameznega izraza.

1. **PREDMET POGODBE**
2. člen

Predmet te pogodbe je sofinanciranje upravičenih stroškov izvedbe operacije .………… (v nadaljnjem besedilu: operacija) pod pogoji in zavezami iz te pogodbe. Podrobna vsebina predmeta te pogodbe in finančni načrt sta opredeljena v vlogi na javni razpis, ki je priloga 1 te pogodbe. Javni razpis in razpisna dokumentacija sta prilogi 2 in 3 te pogodbe. Priloge 1, 2 in 3 te pogodbe so njeni sestavni deli in se hranijo pri skrbniku pogodbe na strani ministrstva.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja operacije iz prvega odstavka tega člena. Sredstva sofinanciranja se dodeljujejo na podlagi in pod pogoji, ki so navedeni v sklepu ministrstva o izboru upravičenca in so dogovorjeni s to pogodbo, kar je upravičencu znano, in s podpisom te pogodbe.

1. **KONZORCIJSKI PARTNERJI**

5. člen

Upravičenec pri izvajanju pogodbe nastopa s partnerji in ima vlogo poslovodečega konzorcijskega partnerja. Razmerje med upravičencem in partnerji je določeno s konzorcijsko pogodbo, ki je PRILOGA 4 in sestavni del te pogodbe

Konzorcijska pogodba, ki jo za ustanovitev partnerstva ter ureditev medsebojnih obveznosti in razmerij sklenejo občine, mora vsebovati najmanj naslednja določila:

* imenovanje vodilnega partnerja kot prijavitelja na javni razpis »………………« in prejemnika sredstev ter podpisnika te pogodbe,
* pooblastilo partnerjev vodilnemu partnerju za predložitev skupne vloge na javni razpis, in določilo, da v primeru uspešne kandidature na javnem razpisu zastopa partnerstvo in z ministrstvom podpiše pogodbo o dodelitvi sredstev v imenu vseh partnerjev konzorcija,
* predstavitev izvedbe aktivnosti operacije s terminskim in finančnim načrtom po posameznih partnerjih,
* opredelitev vseh pravic in obveznosti posameznih partnerjev, med katerimi mora biti še posebej:
	+ - opredeljena neomejena solidarna odgovornost prijavitelja in vseh partnerjev ter obveznost za vračilo sredstev v primeru zahtevka ministrstva za vračilo zaradi ugotovljenih nepravilnosti pri kateremkoli partnerju,
		- opredeljena neomejena solidarna odgovornost prijavitelja in vseh partnerjev ter obveznost za vračilo sredstev v primeru odstopa od pogodbe s strani posameznega partnerja, ki ga ni mogoče nadomestiti v skladu projektom oz. javnim razpisom;
		- odgovornost za zbiranje in obdelovanje osebnih podatkov pri vseh konzorcijskih partnerjih,
		- opredeljene materialne avtorske pravice, ki v obsegu, navedenem v tej pogodbi, neizključno preidejo na vse konzorcijske partnerje (Če je konzorcij v okviru projekta predvidel prenos avtorskih pravic na vse občine ali da bo rešitev odprtokodna in bo objavljena na enem od javnih repozitorijev izvorne kode (kot npr. GIT HUB), se določba, ki se nanaša na avtorske pravice, temu primerno prilagodi.),
		- opredeljeno upravljanje sprememb, nastalih pri izvajanju operacije,
* ravnanje v primeru kršitev določb konzorcijske pogodbe s strani posameznih partnerjev,
* obveznosti glede izvedbe prenakazila sredstev vodilnega partnerja ostalim partnerjem,
* da se bo vsa komunikacija v zvezi z operacijo izvajala med ministrstvom in vodilnim partnerjem,
* razreševanje sporov in veljavnost pogodbe.

Ministrstvo mora k novemu konzorcijskemu partnerju podati soglasje, pri čemer pa mora novi konzorcijski partner izpolnjevati vse razpisne pogoje, ki jih predhodno preveri ministrstvo.

Podpisnik te pogodbe na strani upravičenca:

* se obvezuje, da bo vse konzorcijske partnerje seznanil s podpisano pogodbo, morebitnimi dodatki k pogodbi, jim posredoval vsa navodila, spremembe oziroma dopolnitve navodil, in skrbel za koordinacijo med konzorcijskimi partnerji pri izvajanju operacije, katere sofinanciranje je predmet te pogodbe;
* bo konzorcijskim partnerjem za njihov del aktivnosti operacije plačal izkazane upravičene stroške, predhodno potrjene in izplačane s strani ministrstva na podlagi vloženih zahtevkov za izplačilo. Vodilni partner konzorcija izvede plačilo konzorcijskemu partnerju v najkrajšem možnem času po prejemu plačila s strani ministrstva;
* odgovarja za zbiranje in obdelovanje osebnih podatkov, ki so potrebni za namen izvajanja te pogodbe / projekta. Prav tako odgovarja tudi za pripravo in posredovanje zbirnih dokumentov, ki se nanašajo na konzorcijske partnerje in jih je upravičenec dolžan v skladu s to pogodbo posredovati ministrstvu.
1. **PODATKI O OPERACIJI IN OBDOBJE UPRAVIČENOSTI**

6. člen

Opis, namen, cilji, ciljne skupine, aktivnosti, rezultati, kazalniki, finančni načrt ter povzetek operacije so opredeljeni v vlogi, prispeli na javni razpis, ki je kot priloga 1 sestavni del te pogodbe.

Upravičeni strošek nastane, ko je storitev opravljena oziroma ko je blago dobavljeno, v skladu s predmetom in drugimi določili pogodbe, in je izkazan z ustrezno listino. Upravičeni stroški lahko nastanejo od dne objave javnega razpisa v Uradnem listu Republike Slovenije (v nadaljevanju: Ur. l. RS).

Obdobje upravičenosti stroškov je od datuma objave javnega razpisa v Ur. l. RS do 31. 8. 2023.

Upravičeni izdatek nastane z dnem plačila upravičenega stroška in je izkazan z ustrezno listino.

Obdobje upravičenosti izdatkov občine je od datuma objave javnega razpisa v Uradnem listu RS do 15. 9. 2023, obdobje upravičenih izdatkov ministrstva pa je 31. 12. 2023, ki je tudi skrajni datum za zaključek operacije.

Kot začetek operacije se šteje dan obojestranskega podpisa pogodbe.

Kot zaključek operacije se šteje datum, ko so opravljene vse dejavnosti, ki so povezane s pripravo zadnjega zaključnega poročila, in je narejen tudi administrativni zaključek operacije. Operacija je zaključena, ko upravičenec predloži:

* zahtevek za izplačilo (v nadaljnjem besedilu: ZZI) za zadnjo mesečno situacijo z vsemi obveznimi prilogami in
* zaključno poročilo o operaciji

 in skrbnik pogodbe na strani ministrstva oboje potrdi.

ZZI za izplačilo za zadnjo mesečno situacijo in zaključno poročilo o operaciji mora biti s strani upravičenca predložen najpozneje do 15. 9. 2023.

Vse aktivnosti operacije morajo biti izvedene najpozneje do 15. 9. 2023.

Če ministrstvo ali drug udeleženec evropske kohezijske politike iz 1. člena te pogodbe po sklenitvi pogodbe ugotovi, da je bila operacija zaključena že pred izdajo sklepa o izboru upravičenca, ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Datum zaključka spremljanja operacije je 31. 12. 2028.

Maksimalna višina sofinanciranja po posameznih vrstah upravičenih stroškov je 100% za vse konzorcijske partnerje.

**VII. KAZALNIKI**

7. člen

Upravičenec se zavezuje, da bo do 31. 8. 2023 dosegel naslednje kazalnike učinka, ki so vezani na uspešnost operacije:

* [vstavi število] objavljenih zbirk podatkov, dostopnih na portalu Odprti podatki Slovenije (OPSI portalu).
* [vstavi število] opravljenih predstavitev demonstracijskih rešitev.

Upravičenec bo še 5 (pet) let po zaključku operacije vsako leto najpozneje do 15. 1. tekočega leta za preteklo leto, ministrstvu poročal o doseganju kazalnika rezultata:

* [vstavi število] uporabnikov storitev.

Kazalnike iz prvega odstavka tega člena mora upravičenec doseči do 31. 8. 2023, sicer mora upravičenec vrniti določen del prejetih sredstev po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS, v skladu s smernicami za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju (Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 ANNEX) in Uredbo (EU) št. 1303/2013).

O doseganju kazalnikov upravičenec poroča ministrstvu vsako leto najpozneje do 15.1. za preteklo koledarsko leto in ob predložitvi zadnjega ZZI najpozneje do 31. 8. 2023. Poleg tega bo ministrstvo vrednosti kazalnikov učinka preverilo tudi v četrtem kvartalu 2023.

Ministrstvo bo od 31. 12. 2023 do 31. 12. 2028 preverjalo ta kazalnik vsak prvi kvartal v letu za preteklo leto, in sicer po prejemu poročila upravičenca o kazalniku rezultata.

1. **POGODBENA VREDNOST IN FINANČNI NAČRT**

8. člen

Višina celotnih stroškov operacij z DDV je ocenjena na\_\_\_\_\_\_\_\_\_\_\_EUR, skupna višina operacije (brez DDV) je ocenjena na \_\_\_\_\_\_\_\_\_\_\_\_EUR.

V skladu z izdanim sklepom o izboru upravičenca znaša vrednost stroškov upravičenih do sofinanciranja s strani ministrstva največ \_\_\_\_\_\_\_\_\_ EUR, kar predstavlja 100 % upravičenih stroškov, hkrati pa tudi osnovo za izračun višine sofinanciranja prispevka EU in slovenske udeležbe.

Višina prispevka EU sofinanciranja upravičenih stroškov operacije brez DDV znaša ……………… EUR, višina prispevka slovenske udeležbe sofinanciranja upravičenih stroškov operacije brez DDV znaša ……………… EUR,

Sredstva sofinanciranja po posameznih programskih območjih in po posameznih proračunskih letih so zagotovljena:

* za proračunsko leto 2021 (2,5 %):…………. EUR, od tega:
* za vzhodno kohezijsko regijo…………. EUR, od tega:
* ………...............EUR) - EU udeležba ( %) in
* ……….............EUR - slovenska udeležba ( %),
* za zahodno kohezijsko regijo…………. EUR, od tega:
* ………...............EUR - EU udeležba ( %) in

………..............EUR - slovenska udeležba ( %),

* za proračunsko leto2022 (47,5 %): …………. EUR, od tega:
* za vzhodno kohezijsko regijo…………. EUR, od tega:
* ………...............EUR) - EU udeležba ( %) in
* ……….............EUR - slovenska udeležba ( %),
* za zahodno kohezijsko regijo…………. EUR, od tega:
* ………...............EUR - EU udeležba ( %) in

………..............EUR - slovenska udeležba ( %),

* za proračunsko leto 2023 (50 %): …………. EUR, od tega:
* za vzhodno kohezijsko regijo…………. EUR, od tega:
* ………...............EUR) - EU udeležba ( %) in
* ……….............EUR - slovenska udeležba ( %),
* za zahodno kohezijsko regijo…………. EUR, od tega:
* ………...............EUR - EU udeležba ( %) in

………..............EUR s PP ..... - slovenska udeležba ( %).

Operacijo delno sofinancira Evropska unija, in sicer iz Evropskega sklada za regionalni razvoj. Operacija se izvaja v okviru Operativnega programa za izvajanje evropske kohezijske politike v obdobju 2014–2020, prednostne osi 1 »Mednarodna konkurenčnost raziskav, inovacij in tehnološkega razvoja v skladu s pametno specializacijo za večjo konkurenčnost in ozelenitev gospodarstva«, in prednostne naložbe 1.2 »Spodbujanje naložb podjetij v raziskave in inovacije ter vzpostavljanje povezav in sinergij med podjetji, centri za raziskave in razvoj ter visokošolskim izobraževalnim sektorjem, zlasti s spodbujanjem naložb na področju razvoja izdelkov in storitev, prenosa tehnologij, socialnih in ekoloških inovacij, aplikacij javnih storitev, spodbujanjem povpraševanja, mreženja, grozdov in odprtih inovacij preko pametne specializacije ter podpiranjem tehnoloških in uporabnih raziskav, pilotnih linij, ukrepov za zgodnje ovrednotenje izdelkov, naprednih proizvodnih zmogljivosti in prve proizvodnje zlasti na področju ključnih spodbujevalnih tehnologij ter razširjanje tehnologij za splošno rabo«.

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet sofinanciranja po tej pogodbi. Če je upravičenec prejel sredstva, ki niso predmet sofinanciranja po tej pogodbi, jih mora vrniti v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Sofinanciranje projekta iz sredstev strukturne politike je vezano na proračunske zmogljivosti ministrstva za leta 2021, 2022 in 2023. Če pride do sprememb v proračunu ministrstva, ki neposredno vplivajo na sofinanciranje projekta iz sredstev strukturne politike, bosta pogodbeni stranki sklenili aneks k tej pogodbi, s katerim bosta ustrezno spremenili oziroma dopolnili pogodbena določila.

Sredstva med posameznimi leti so prenosljiva le, če ima ministrstvo v želenem obdobju na razpolago dovolj sredstev in to ne vpliva na uspešnost črpanja sredstev EU. Sprememba dinamike izplačil sredstev sofinanciranja med leti se opredeli z aneksom k pogodbi.

1. **UPRAVIČENI STROŠKI IN IZDATKI**

9. člen

Ministrstvo se obveže upravičencu sofinancirati upravičene stroške v višini ………… EUR na podlagi popolnih ZZI, vendar največ do pogodbeno dogovorjenega zneska, opredeljenega v ……. členu te pogodbe in pod pogoji iz te pogodbe.

Finančni viri za celotno obdobje sofinanciranja operacije po posameznih letih so predvidoma naslednji:

UPRAVIČENI STROŠKI

|  |  |  |  |  |
| --- | --- | --- | --- | --- |
| Finančni viri brez DDV | 2021 | 2022 | 2023 | SKUPAJ |
| Sofinanciranje s sredstvi državnega proračuna za kohezijsko politiko (EUR) | 0 | 0 | 0 | 0 |

NEUPRAVIČENI STROŠKI

|  |  |  |  |  |
| --- | --- | --- | --- | --- |
| Finančni viri | 2021 | 2022 | 2023 | SKUPAJ |
| Višina DDV od javnega sofinanciranja upravičenih stroškov projekta (EUR) | 0 | 0 | 0 | 0 |

UPRAVIČENI IN NEUPRAVIČENI STROŠKI SKUPAJ

|  |  |  |  |  |
| --- | --- | --- | --- | --- |
| Finančni viri | 2021 | 2022 | 2023 | SKUPAJ |
| UPRAVIČENI STROŠKI | 0 | 0 | 0 | 0 |
| NEUPRAVIČENI STROŠKI | 0 | 0 | 0 | 0 |
| SKUPAJ (EUR) | 0 | 0 | 0 | 0 |

Dinamiko sofinanciranja se lahko spremeni na pisni predlog upravičenca, s pisnim dodatkom k pogodbi, vendar le ob utemeljenih razlogih in ob pogoju, da ima ministrstvo na razpolago prosta proračunska sredstva.

Ministrstvo si pridržuje pravico, da glede na razpoložljiva sredstva po posameznih proračunskih letih upravičencu predlaga prilagoditev dinamike sofinanciranja.

10. člen

Dodeljena sredstva so namenska in jih sme upravičenec uporabljati izključno v skladu s pogoji, navedenimi v sklepu ministrstva o izboru upravičenca, javnem razpisu, razpisni dokumentaciji in v tej pogodbi, sicer gre za neupravičene stroške. V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Upravičeni stroški operacije morajo biti skladni z Navodili organa upravljanja o upravičenih stroških za sredstva evropske kohezijske politike v programskem obdobju 2014–2020 in javnim razpisom.

Neupravičenih stroškov ministrstvo ne financira, kakor tudi ne iz tega izhajajoče izgube sredstev upravičenca.

V primeru ugotovljenega ustvarjanja prihodkov v okviru operacije, se le-te odšteje od celotne vrednosti operacije, vrednost dodeljenih sredstev pa se sorazmerno zmanjša.

Kot upravičeni stroški se štejejo naslednji:

* stroški plač in povračila stroškov v zvezi z delom (največ 30 % vseh upravičenih stroškov);
* stroški storitev zunanjih izvajalcev (največ 30 % vseh upravičenih stroškov);
* Investicije v neopredmetena sredstva ( minimalno 30 % vseh upravičenih stroškov);
* oprema in druga opredmetena osnovna sredstva (največ 40 % vseh upravičenih stroškov);
* stroški informiranja in komuniciranja (največ 2 % vseh upravičenih stroškov);
* posredni stroški (15 % vseh upravičenih stroškov dela za stroške plač in povračila stroškov v zvezi z delom).

Strošek storitve zunanjega izvajalca je neupravičen, če je:

* zakoniti zastopnik upravičenca ali konzorcijskega partnerja, ali njegov družinski član:
	+ udeležen kot poslovodja, član poslovodstva ali zakoniti zastopnik zunanjega izvajalca
	+ ali je neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

Sklepanje podjemnih in avtorskih pogodb s svojimi zaposlenimi je za upravičenca neupravičen strošek. To pravilo velja tudi v primeru konzorcija, ko konzorcijski partnerji sklepajo podjemne ali avtorske pogodbe s svojimi zaposlenimi oziroma z zaposlenimi pri drugih konzorcijskih partnerjih.

Stroški operacije so upravičeni pod naslednjimi pogoji:

* da so predvideni in skladni s to pogodbo ter neposredno povezani z odobreno operacijo, ki je opredeljena v vlogi za program in finančnem načrtu, ki sta sestavna dela te pogodbe,
* da so nujni za izvedbo operacije,
* da so razumni in utemeljeni ter se skladajo z načelom učinkovite, zakonite in gospodarne porabe sredstev,
* da so dejansko nastali in bili plačani s strani upravičenca v okviru obdobja upravičenosti,
* da prijavljeni stroški operacije niso in ne bodo povrnjeni iz drugih virov (prepoved dvojnega financiranja),
* da so evidentirani na ustreznih knjigovodskih/računovodskih listinah in v računovodskih evidencah,
* da izkazujejo, da je bilo plačilo izvedeno, storitve opravljene, blago dostavljeno,
* da so izračunani in določeni v skladu z vsakokrat veljavnimi Navodili organa upravljanja o upravičenih stroških za sredstva evropske kohezijske politike v programskem obdobju 2014–2020, objavljenimi na spletni strani http://www.eu-skladi.si/sl/ekp/navodila,
* da so izkazani v skladu z veljavnimi pravili Evropske unije in nacionalnimi predpisi.

Višine posameznih vrst upravičenih stroškov operacije so navedene v finančnem načrtu, ki je sestavni del te pogodbe.

Če upravičenec ne predloži dokazil o upravičenosti stroškov, lahko ministrstvo preneha izplačevati sredstva do sofinanciranja, oziroma lahko od njega zahteva vračilo že prejetih sredstev.

1. člen

Upravičenec upravičenost stroškov v posameznem obdobju financiranja dokazuje tudi z dokazili o doseženih kazalnikih, ki so bili načrtovani in potrjeni v vlogi za sofinanciranje, in sicer z: dokazili, ki jih je treba predložiti v skladu z vsakokrat veljavnimi Navodili organa upravljanja o upravičenih stroških za sredstva evropske kohezijske politike v obdobju 2014–2020 in vsakokrat veljavnimi Navodili organa upravljanja za izvajanje upravljalnih preverjanj po 125. členu Uredbe (EU) št. 1303/2013 za programsko obdobje 2014–2020 oziroma po predpisu, ki jo bo nadomestil.

1. **ZAHTEVKI ZA IZPLAČILO**
2. člen

Upravičenec upravičenost stroškov v posameznem obdobju sofinanciranja dokazuje s popolnim ZZI v informacijskem sistemu e-MA, ki mu morajo biti priloženi:

1. vsebinsko in finančno poročilo o napredku na operaciji, ki mora vsebovati vsaj naslednje:
* podroben opis izvedenih aktivnosti v okviru operacije za obdobje, na katero se nanaša poročilo,
* opis in predstavitev doseženih ciljev (vključno s primerjavo realizacije glede na plan),
* celovito finančno poročilo glede na upravičene stroške na podlagi vloge na javni razpis ter primerjavo realizacije glede na plan,
* seznam in vsebinsko predstavitev upravičenih stroškov,
* utemeljitve vseh odstopanj od terminskega in finančnega načrta ali kakršnih koli drugih odstopanj pri izvedbi operacije ter
* dokazila, da so bile upoštevane zahteve glede informiranja in obveščanja javnosti;
1. verodostojne listine kot dokazila o upravičenosti stroška (pogodbe, dokazila o opravljenem postopku – npr. na podlagi ZJN-3, če je upravičenec zavezanec po navedenem zakonu in druge podlage za izstavitev računa);
2. če upravičenec izvaja javna naročila, za katera se ZJN-3 ne uporablja, mora pri izboru dobaviteljev in izvajalcev ravnati gospodarno in transparentno. V ta namen mora upravičenec preveriti tržne cene na podlagi npr. pridobitve več primerljivih in neodvisnih ponudb, preverjanja cen na spletu ipd., pri čemer je treba upoštevati tudi možen konflikt interesov med upravičencem in potencialnimi dobavitelji ter kadar izvaja izvajalci in tudi njihovo sposobnost za izvedbo naročila ob upoštevanju načela sorazmernosti. K ZZI mora upravičenec, za javna naročila, za katera se ZJN-3 ne uporablja, priložiti dokazila o izvedenih postopkih kot določeno v prejšnjem stavku;
3. račune ali e-račune oz. enakovredne knjigovodske listine;
4. dokazilo o plačilu (izpis s TRR upravičenca, potrdilo o bremenitvi računa ali druga knjigovodska listina enakovredne narave);
5. izjavo o ločeni računovodski in knjigovodski evidenci za operacijo in pregled glavne knjige (ločenost knjigovodstva za vse transakcije v zvezi z operacijo, ministrstvo preveri obvezno pri prvem oziroma pri drugem in ob zadnjem ZZI; kontrolor pa lahko, po presoji, kadarkoli med izvajanjem operacije preveri ustreznost in pravilnost ločenega knjigovodstva);
6. izjavo, da operacija poteka v skladu s to pogodbo.

Upravičenec mora skupaj z zadnjim ZZI v informacijskem sistemu e-MA dodati končno poročilo o zaključku operacije, ki mora obsegati najmanj:

* + poročilo o končnih izdatkih, ki odraža dejanske izdatke na projektu;
	+ računovodski izpis projekta;
	+ vsebinsko poročilo o izvajanju in časovni opredelitvi izvajanja aktivnosti operacije z izjavo o zaključku del;
	+ podatke o projektu, kot so bili podani v vlogi na javni razpis, in dejansko realiziranem stanju;
	+ podatke o fizičnih ciljih, kot so bili podani v vlogi na javni razpis, in dejanskem stanju;
	+ poročilo o doseganju ciljev operacije;
	+ zaključno poročilo nadzornika del.

Obliko in način poročanja lahko ministrstvo med izvajanjem operacije spremeni.

Ministrstvo si pridržuje pravico podati dodatna navodila glede izvajanja operacije.

14. člen

Osnova za izplačilo sredstev za sofinanciranje upravičenih stroškov so s strani skrbnika pogodbe na strani ministrstva potrjeni popolni in pravilno izstavljeni upravičenčevi ZZI.

Upravičenec je dolžan na tri mesece vlagati ZZI od datuma podpisa pogodbe.

ZZI z vsemi obveznimi prilogami se vnese v informacijski sistem e-MA, ki ga podpiše odgovorna oseba upravičenca oziroma pooblaščena oseba upravičenca elektronsko s kvalificiranim elektronskim potrdilom za digitalni podpis.

Ministrstvo bo upravičencu sofinanciralo izkazane upravičene stroške, opredeljene v ……. členu te pogodbe, na podlagi izvedenih administrativnih preverjanj po 125. členu Uredbe (EU) št. 1303/2013, največ v višini, določeni v …………. člena te pogodbe.

Če ministrstvo pri pregledu posredovanega ZZI ugotovi pomanjkljivosti, pozove upravičenca k dopolnitvi. Ta je dolžan ZZI ustrezno dopolniti tako, da zahtevana dopolnila posreduje ministrstvu v roku, določenem v pozivu k dopolnitvi.

Če upravičenec v roku ne predloži vseh zahtevanih dokazil o upravičenosti stroškov in ne zaprosi za podaljšanje roka za dopolnitev, ki mu ga ministrstvo odobri, lahko ministrstvo zavrne ZZI. V primeru tovrstnih ponavljajočih se kršitev ministrstvo zadrži izplačevanje sredstev sofinanciranja.

Če upravičenec v roku, ki ga lahko ministrstvo na prošnjo upravičenca podaljša, ne predloži vseh zahtevanih dokazil o upravičenosti stroškov, lahko ministrstvo zavrne ZZI. V primeru tovrstnih ponavljajočih se kršitev ministrstvo zadrži izplačevanje sredstev sofinanciranja.

Rok za predložitev zadnjega ZZI je 31. 8. 2023 Vsi v roku predloženi in pravilni ZZI bodo upravičencu praviloma izplačani v istem koledarskem letu, v skladu s proračunskimi možnostmi. V primeru sprejetja sklepa o zaključku izvrševanja proračuna za posamezno leto oziroma če proračunske možnosti ne dovoljujejo izplačila, se prispeli zapadli ZZI izplačajo iz proračuna za naslednje leto.

Za namene dodatnega preverjanja upravičenosti stroškov s strani ministrstva ali drugega pristojnega organa mora upravičenec na poziv ministrstva, drugega pristojnega organa ali drugih udeležencev evropske kohezijske politike predložiti še dodatna dokazila o upravičenosti stroškov.

Upravičenec izjavlja, da mu je znana vsebina Navodil organa upravljanja za izvajanje upravljalnih preverjanj po 125. členu Uredbe (EU) št. 1303/2013 programsko obdobje 2014–2020. Pogodbeni stranki se dogovorita, da se dodatno preverjanje opravi v skladu z vsakokrat veljavnimi navodili pristojnih organov ali institucij.

Ministrstvo lahko od upravičenca zahteva dodatna pojasnila, ki dokazujejo upravičenost nastanka stroška za izvedbo operacije, če ministrstvo ali drug pristojen organ ob pregledu ZZI ne ugotovi neposredne povezave med nastankom priglašenega stroška in izvedbo operacije. Če se ob pregledu ZZI ugotovi, da upravičenec uveljavlja stroške, ki ne spadajo med upravičene stroške operacije, ministrstvo zavrne ZZI in o tem obvesti upravičenca. Upravičenec mora v tem primeru poslati nov ZZI.

Partnerje poslovodeči konzorcijski partner (upravičenec po tej pogodbi) poplača v skladu z določili konzorcijske pogodbe.

1. **PLAČILNI ROKI**

15. člen

Ministrstvo se obveže, da bo odobrena sredstva plačalo v skladu z veljavnim zakonom, ki ureja izvrševanje proračuna Republike Slovenije, v roku najpozneje 30. dan po prejemu popolnega in pravilno izstavljenega zahtevka za izplačilo in potrjene dokumentacije, ki izkazuje nastanek upravičenih stroškov, ter v okviru razpoložljivih proračunskih sredstev za to operacijo, in sicer na transakcijski račun upravičenca.

1. **SPREMLJANJE POGODBE PO ZAKLJUČKU OPERACIJE**

16. člen

Upravičenec jamči in se zavezuje, da v času trajanja te pogodbe in v skladu z 71. členom Uredbe (EU) št. 1303/2013 ali predpisom, ki jo bo nadomestil, v nadaljnjem roku 5 (petih) let po zaključku operacije ne bo opustil ali premestil izvedenega projekta s programskega območja, spremenil lastništva nad infrastrukturo, ki daje podjetju ali javnemu organu neupravičeno prednost, ali izvedel ali dopustil bistvene spremembe, ki bi vplivale na značaj, cilje ali pogoje izvajanja operacije, zaradi katerih bi se spremenili prvotni cilji operacije. V nasprotnem primeru lahko ministrstvo (posredniški organ) od pogodbe odstopi in zahteva vračilo vseh izplačanih sredstev ali sorazmeren del izplačanih sredstev, upravičenec pa mora vrniti vsa prejeta sredstva ali sorazmeren del izplačanih sredstev po tej pogodbi v 30 (tridesetih) dneh od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna Republike Slovenije.

17. člen

Upravičenec se zavezuje, da bo še 5 (pet) let po zaključku operacije ministrstvu dostavljal letna poročila o doseganju kazalnikov učinka in izjave, da rezultati operacije ne bodo in niso bili odtujeni, prodani ali uporabljeni za namen, ki ni v povezavi s sofinancirano operacijo, in sicer najpozneje do 15. januarja tekočega leta za preteklo leto.

1. **AKTIVNOSTI MINISTRSTVA**

18. člen

Ministrstvo se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu sofinancirati operacijo v višini izkazanih upravičenih stroškov največ do pogodbene vrednosti iz prvega odstavka 7. člena te pogodbe, vse v okviru razpoložljivih proračunskih sredstev.

Ministrstvo je dolžno upravičencu na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe.

19. člen

Ministrstvo ali drug pristojen organ spremlja in nadzira izvajanje te pogodbe ter namensko porabo sredstev evropske kohezijske politike. Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce ali pooblasti druge organe ali institucije.

20. člen

Vsaka sprememba navodil organa upravljanja v času trajanja te pogodbe začne veljati z dnem objave na spletni strani organa upravljanja. Če sprememba navodil posega v vsebino te pogodbe ali spreminja njeno vsebino, bosta pogodbeni stranki v roku 15 (petnajstih) dni od veljavnosti spremembe sklenili dodatek k tej pogodbi. Sklenitev takega dodatka ne sme posegati v določila javnega razpisa ali odločitve organa upravljanja o podpori. Če se upravičenec s spremenjenimi navodili ne strinja, lahko to pogodbo odpove brez odpovednega roka vse do izteka roka za sklenitev dodatka k tej pogodbi. Če upravičenec v navedenem roku ne sklene dodatka k tej pogodbi, lahko ministrstvo od pogodbe odstopi. V obeh primerih mora upravičenec vrniti prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

21. člen

V primeru odkritja nepravilnosti pri izvajanju operacije oziroma določb te pogodbe ministrstvo:

* začasno ustavi izplačila sredstev in/ali
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS, in/ali
* izreče finančne popravke oziroma zniža višino sredstev glede na resnost kršitve.

Pogodbeni stranki se dogovorita, da so nepravilnosti pri izvajanju operacije oziroma določb te pogodbe in njihovo preverjanje podrobneje urejeni v predpisih in dokumentih, navedenih v 4. členu te pogodbe, zlasti v vsakokrat veljavnih Navodilih organa upravljanja za izvajanje upravljalnih preverjanj po 125. členu Uredbe (EU) št. 1303/2013 programsko obdobje 2014–2020 oziroma predpisu, ki jo bo nadomestil.

22. člen

Če se po izplačilu sredstev ugotovi, da so bila sredstva izplačana neupravičeno, ministrstvo:

* za znesek neupravičeno izplačanih sredstev zmanjša naslednji zahtevek (ali več zahtevkov) za izplačilo nepovratnih sredstev, če se nepravilnost ugotovi med izvajanjem pogodbe oziroma še pred končnim povračilom sredstev, ali
* zahteva vračilo neupravičeno izplačanih sredstev na podlagi zahtevka za vračilo, upravičenec pa mora vrniti neupravičeno izplačana sredstva v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Predmet zahtevka po tej alineji so tudi neupravičeno izplačana sredstva, ki niso bila v celoti poračunana po prvi alineji tega člena.

23. člen

Če med izvajanjem operacije nastopijo okoliščine, ki bi vplivale na sklenitev pogodbe o sofinanciranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **OBVEZNOSTI UPRAVIČENCA**

24. člen

Upravičenec se zavezuje, da bo izvedba operacije, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec bo izvedel operacijo v skladu z dokumenti in navodili, navedenimi v 2. členu pogodbe in veljavnimi v času izvedbe posameznih aktivnosti operacije. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti je upravičenec dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v 15 (petnajstih) dneh pisno odgovoriti na vprašanja upravičenca.

Če bo Evropska komisija od RS zahtevala vračilo neupravičeno prejetih ali porabljenih sredstev, ki so bila upravičencu izplačana po tej pogodbi, ali jih je RS dolžna vrniti, se upravičenec zaveže, da bo vsa sredstva, ki jih je v skladu s to pogodbo prejel iz proračuna EU in RS, vrnil ministrstvu oziroma organu RS v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS.

Predhodno izvedena upravljalna preverjanja po 125. členu Uredbe (EU) št. 1303/2013 ali revizije nacionalnih nadzornih organov in s tem povezane odobritve izplačil upravičencu ne vplivajo na upravičenje ministrstva zahtevati neupravičeno izplačana sredstva, ki so jih ugotovili drugi nadzorni organi v sistemu evropske kohezijske politike.

25. člen

Upravičenec s podpisom te pogodbe potrjuje in jamči, da:

* je seznanjen z dejstvom, da je pomoč sofinancirana s strani evropskih strukturnih skladov, in se strinja, da se pri izvajanju operacije upoštevajo predpisi in navodila organa upravljanja, ki veljajo za črpanje sredstev iz evropskih strukturnih skladov,
* je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi,
* je seznanjen z dejstvom, da se uporabi pavšalni znesek ali ekstrapolirani finančni popravek, če zneska neupravičenih izdatkov ni mogoče natančno določiti,
* so pogodbo in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje oziroma druge osebe, ki jih je za to pooblastila oseba, vpisana v ePRS oziroma pooblaščene osebe (v primeru oseb javnega prava),
* je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe,
* so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

26. člen

Upravičenec se zavezuje, da bo:

* operacijo izvajal v skladu z vsakokrat veljavnimi predpisi in navodili organa upravljanja in ministrstva,
* sredstva, pridobljena po tej pogodbi, porabil namensko in izključno za upravičene stroške izvajanja operacije, katere sofinanciranje je predmet te pogodbe, vse v skladu s to pogodbo,
* v 8 (osmih) dneh od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ipd. ali druge spremembe deležev, ki bi kakor koli spremenile status upravičenca,
* ministrstvu v postavljenem roku dostavljal zahtevana pojasnila v zvezi z operacijo in med delovnim časom omogočal dostop v objekte z namenom izvajanja pregledov, povezanih z operacijo,
* predložil dokazila o upravičenosti stroškov v določenem roku,
* izpolnil obveznosti v določenem roku,
* upošteval dodatna navodila oziroma spremembe navodil in zahtev ministrstva glede informiranosti, priprave zahtevkov za izplačila in poročil, ki jih ministrstvo sprejme v skladu z vsakokrat veljavnimi predpisi,
* ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje operacije,
* pridobil dostop do informacijskega sistema eMA, opravil ustrezno izobraževanje in zahtevke za izplačila vnesel v sistem eMA,
* za operacijo vodil ustrezno ločen knjigovodski sistem oziroma ustrezno knjigovodsko evidenco,
* zagotavljal revizijsko sled in hranil vso dokumentacijo v zvezi z operacijo, potrebno za zagotovitev ustrezne revizijske sledi v skladu z navodili in veljavnimi predpisi,
* upošteval vsakokrat veljavno zakonodajo s področja integritete in preprečevanja korupcije,
* skupaj z zadnjim ZZI ministrstvu dostavil končno poročilo o zaključku operacije;
* bo še 5 (pet) let po zaključku operacije ministrstvu letno v postavljenem roku pisno poročal o kazalnikih učinka, opredeljenih v tej pogodbi;
* ne bo odstopil terjatve do ministrstva tretjim osebam;
* rezultate dokončane operacije uporabljal v skladu z namenom sofinanciranja;
* subjektom, naštetim v 31. členu te pogodbe, omogočil nadzor nad izvajanjem operacije;
* v postopkih nadzora ali revizij operacije navajal vsa dejstva in dokaze, ki bi lahko vplivali na pravilnost ugotovitev v navedenih postopkih;
* si prizadeval morebitne spore urediti s podajo predloga ministrstvu za sklenitev dodatka k tej pogodbi.

V primeru neizpolnjevanja pogodbenih zavez upravičenca iz prejšnjega odstavka ministrstvo določi upravičencu rok za odpravo nepravilnosti. Če upravičenec kljub pozivu ministrstva pomanjkljivosti ne odpravi v postavljenem roku, ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

V konzorciju je upravičenec kot poslovodeči konzorcijski partner dolžan:

* usmerjati in koordinirati delo konzorcijskih partnerjev,
* spremljati vsebinski in finančni napredek operacije pri konzorcijskih partnerjih,
* pripraviti skupni zahtevek za izplačilo, ki vključuje agregirano vsebinsko ter finančno poročilo vseh konzorcijskih partnerjev,
* pregledovati zahtevke za izplačila konzorcijskih partnerjev.

Če ministrstvo v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno, prekine izplačevanje sredstev in/ali odstopi od pogodbe, upravičenec pa mora v primeru odstopa vrniti prejeta sredstva po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Če se pri kateremkoli konzorcijskem partnerju začne postopek zaradi insolventnosti ali se izvede postopek združitve/razdružitve, odgovarjajo za vračilo neupravičeno prejetih sredstev vsi partnerji konzorcija solidarno.

27. člen

Če upravičenec naknadno (v času izvajanja operacije) ugotovi, da v pogodbeno določenem roku oziroma s proračunsko predvidenimi sredstvi ne bo mogel sam oziroma s partnerji izvesti dogovorjenega obsega operacije, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v 15 (petnajstih) dneh od njihovega nastanka.

Na podlagi upravičenčeve obrazložitve iz prejšnjega odstavka ministrstvo odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

Ministrstvo lahko odstopi od pogodbe:

* če upravičenec ne ravna v skladu s prvim odstavkom tega člena,
* če pisno obvestilo upravičenca iz prvega odstavka tega člena prejme po poteku pogodbeno določenega roka,
* če se med izvajanjem operacije izve za okoliščine, ki bi vplivale na ocenjevanje vloge na način, da se ta ne bi sklenila, če bi se za te okoliščine vedelo ob njenem ocenjevanju,
* če odstop konzorcijskega partnerja oziroma partnerjev pomeni spremembo izpolnjevanja razpisnih pogojev.

28. člen

Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnje povedi upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 15 (petnajstih) dni od vročitve pisnega poziva ministrstva povečana za zakonske zamudne obresti od dneva nakazila, na TRR upravičenca do dneva nakazila v dobro proračuna RS.

Če pride do blokade upravičenčevega TRR, je upravičenec dolžan o blokadi takoj obvestiti ministrstvo V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

29. člen

Če pride pri izvajanju operacije do sprememb, ki bistveno vplivajo na realizacijo izvedbe operacije, ki je predmet te pogodbe, je upravičenec dolžan nemudoma oziroma najpozneje v 30 (tridesetih) dneh od nastalih sprememb o njih obvestiti skrbnika pogodbe, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate operacije, pisno obrazložiti in utemeljiti, sicer izgubi pravico do nadaljnjega koriščenja sredstev kohezijske politike. V tem primeru lahko ministrstvo odstopi od pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Upravičenec v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti operacije. Upravičenec je v tem primeru dolžan podati končno poročilo o operaciji ter izpolniti cilje in kazalnike, sicer je celotna operacija neupravičena do sofinanciranja. V tem primeru lahko ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS. Če delna realizacija operacije za ministrstvo ni smiselna (nedoseganje kazalnikov), ministrstvo odstopi od pogodbe, upravičenec pa mora vrniti vsa prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS.

Če pomeni odstop konzorcijskega partnerja spremembo izpolnjevanja razpisnih pogojev, se pogodbene stranke zavedajo, da lahko ministrstvo odstopi od pogodbe o sofinanciranju operacije in zahteva vračilo vseh že izplačanih sredstev, skupaj z zakonskimi zamudnimi obrestmi.

Med spremembe iz prejšnjega odstavka spadajo tudi spremembe med partnerji konzorcija, ki so nastale iz utemeljenih razlogov. Spremembe konzorcijskih partnerjev so dopustne le, če je med starim in novim partnerjem zagotovljeno izpolnjevanje pogojev javnega razpisa.

Če med izvajanjem operacije pride do sprememb, ki bi vplivale na oceno vloge tako, da bi se ocena znižala pod prag za sofinanciranje operacije, lahko ministrstvo odstopi od pogodbe o sofinanciranju operacije ter zahteva vrnitev izplačanih sredstev, skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

30. člen

Upravičenec se zavezuje, da ima s konzorcijskimi partnerji urejeno ravnanje s pravicami intelektualne lastnine.

1. **NADZOR NAD PORABO SREDSTEV**

31. člen

Upravičenec je za potrebe nadzora in spremljanja porabe sredstev ter doseganja zastavljenih ciljev dolžan ministrstvu, organu upravljanja, organu za potrjevanje, revizijskemu organu, drugim nadzornim organom, vključenim v izvajanje, upravljanje, nadzor ali revizijo operacije Operativnega programa za izvajanje evropske kohezijske politike v obdobju 2014–2020, predstavnikom Evropske komisije, Evropskega računskega sodišča in Računskega sodišča Republike Slovenije ter njihovim pooblaščencem omogočiti dostop do celotne dokumentacije operacije, vključno z dokumentacijo o izbiri izvajalcev, v posesti upravičenca ali njegovih partnerjev na način, da sta vsak čas možna kontrola izvajanja operacije in vpogled v dokumentacijo v vsaki točki operacije ob smiselnem upoštevanju 140. člena Uredbe (EU) št. 1303/2013 oziroma predpisa, ki jo bo nadomestil.

Nadzor se izvaja z revizijskimi pregledi na podlagi 127. člena Uredbe (EU) št. 1303/2013 oziroma predpisa, ki jo bo nadomestil, in internih pravil revizijskih organov, s katerimi je upravičenec seznanjen. Preverjanje na kraju samem podrobneje urejajo vsakokrat veljavna Navodila organa upravljanja za izvajanje upravljalnih preverjanj po 125. členu Uredbe (EU) št. 1303/2013 programsko obdobje 2014–2020 oziroma predpisa, ki jo bo nadomestil.

Če je upravičenec prejel sredstva, za katera se pozneje pri nadzoru nad porabo proračunskih sredstev, dodeljenih za operacijo, izkaže, da jih je prejel neupravičeno, ministrstvo zahteva vrnitev dodeljenih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS.

32. člen

Če se po zaključku operacije izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža na dejansko vrednost skupnih upravičenih stroškov, upravičenec pa mora presežek sredstev vrniti v 30 (tridesetih) dneh od vročitve pisnega poziva ministrstva, povečan za zakonske zamudne obresti od dneva nakazila na TRR upravičenca do dneva vračila v dobro proračuna RS.

33. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. **NEPRAVILNOSTI PRI IZVAJANJU OPERACIJE**

34. člen

Pogodbeni stranki se dogovorita, da za nepravilnost pri izvajanju operacije in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani upravičenca, vključenega v izvajanje ESI skladov, ki škoduje ali bi škodovala proračunu EU (npr. neupravičene postavke izdatkov).

Nepravilnost lahko ugotovijo skrbnik pogodbe oziroma oseba, ki opravlja upravljalna preverjanja po 125. členu Uredbe (EU) št. 1303/2013 ali po predpisu, ki jo nadomesti, organ upravljanja, organ za potrjevanje, revizijski organ, Računsko sodišče RS, Evropska komisija (generalni direktorati), Evropsko računsko sodišče, Komisija za preprečevanje korupcije ali drug pristojen organ.

Ugotovljene nepravilnosti, ki izhajajo iz poročil kontrolnih in nadzornih organov (kot so npr. organ upravljanja, Urad RS za nadzor proračuna, Evropska komisija, Evropsko računsko sodišče), predstavljajo bistveno kršitev pogodbe in podlago za vračilo sredstev in/ali za določitev finančnega popravka.

35. člen

Pogodbeni stranki sta sporazumni, da lahko organ upravljanja, ministrstvo, revizijski organ, Računsko sodišče RS, Komisija, Evropsko računsko sodišče ali drug pristojen organ ugotavljajo nepravilnosti pri izvedbi operacije oziroma v zvezi z izvedbo operacije ter izrekajo finančne popravke v skladu z vsakokrat veljavnimi smernicami za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju (Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 ANNEX) in Uredbo (EU) št. 1303/2013.

36. člen

Pogodbeni stranki se dogovorita, da predstavlja finančni popravek ponovno vzpostavitev stanja, v katerem so vsi prijavljeni izdatki za sofinanciranje iz strukturnih skladov in kohezijskega sklada skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri operaciji ali vrednosti bistvene kršitve pogodbe (tj. znesku, ki je bil neupravičeno zaračunan proračunu EU). Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se upravičencu določi pavšalni finančni popravek glede na naravo in resnost odkrite nepravilnosti pri operaciji ali vrednosti bistvene kršitve pogodbe.

Pogodbeni stranki se dogovorita, da lahko finančni popravek v končnem poročilu izreče organ upravljanja, ministrstvo, revizijski organ, Računsko sodišče RS, Evropska komisija, Evropsko računsko sodišče ali drug pristojen organ, če ugotovi bistveno kršitev pogodbe ali nepravilnost pri operaciji.

Upravičenec se zaveže izvršiti finančne popravke v višini in rokih, kot izhajajo iz končnih poročil organa upravljanja, ministrstva, revizijskega organa, Računskega sodišča RS, Evropske komisije ali drugega pristojnega organa, oziroma najpozneje v 30 (tridesetih) dneh od poziva za vračilo sredstev na način, določen v končnem poročilu. Izvršitev celotnega finančnega popravka v določenem roku je bistvena sestavina te pogodbe.

37. člen

Pogodbeni stranki sta sporazumni, da lahko ministrstvo, če ugotovi nepravilnosti pri izvajanju predpisov EU in/ali nacionalnih predpisov glede postopkov upravičenca pri oddaji javnih naročil v zvezi z operacijo, izreka finančne popravke v skladu z vsakokrat veljavnimi smernicami za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju (Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 ANNEX) in Uredbo (EU) št. 1303/2013.

1. **PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**

38. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena ZIntPK oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Pogodbena stranka, ki je kriva za ničnost pogodbe, odgovarja drugi pogodbeni stranki tudi za škodo zaradi ničnosti pogodbe.

1. **PREPOVED DVOJNEGA FINANCIRANJA**

39. člen

Upravičenec s podpisom te pogodbe jamči, da za stroške, ki so predmet sofinanciranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov. Upravičenec je dolžan k temu zavezati tudi konzorcijske partnerje v konzorcijski pogodbi.

Če se ugotovi, da je upravičenec ali konzorcijski partner že prejel tudi druga sredstva iz prvega odstavka ali so mu bila odobrena, ne da bi o tem do sklenitve te pogodbe pisno obvestil ministrstvo, lahko ministrstvo odstopi od te pogodbe ter zahteva vrnitev sredstev, upravičenec pa mora vrniti prejeta sredstva po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **VAROVANJE OSEBNIH PODATKOV IN POSLOVNIH SKRIVNOSTI**

40. člen

V skladu s predpisi, ki urejajo varstvo osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili teh predpisov. Stranki bosta zagotavljali tudi pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenih predpisov.

Stranki se zavezujeta, da bosta ves čas varovali tudi osebne podatke, pridobljene pri delu oziroma v zvezi z delom po tej pogodbi v skladu z nacionalno zakonodajo, ki ureja varstvo osebnih podatkov in v skladu s Splošno uredbo o varstvu podatkov.

Izvajalec z zavezo iz prejšnjega odstavka seznani pri njemu zaposlene.

Za morebitne kršitve je izvajalec odškodninsko odgovoren.

1. **OBVEŠČANJE IN KOMUNICIRANJE V ZVEZI S PODPORO IZ SKLADOV**

41. člen

Upravičenec je dolžan pri obveščanju in komuniciranju v javnosti upoštevati zahteve, ki jih narekujeta 115. in 116. člen Uredbe Sveta (EU) št. 1303/2013 oziroma določbe predpisa, ki jo bo nadomestil, ter vsakokrat veljavna Navodila organa upravljanja na področju komuniciranja vsebin evropske kohezijske politike v programskem obdobju 2014–2020, objavljena na spletni strani http://www.eu-skladi.si/sl/ekp/navodila.

V skladu z zahtevami iz prejšnjega odstavka se upravičenec zaveže, da bo za potrebe obveščanja in komuniciranja navajal primeroma Republiko Slovenijo in EU ter zadevni sklad, npr. »Naložbo sofinancirata Republika Slovenija in Evropska unija iz Evropskega sklada za regionalni razvoj«. Na zahtevo ministrstva mora upravičenec sodelovati pri aktivnostih informiranja in komuniciranja, ki jih organizira ministrstvo ali organ upravljanja.

Upravičenec soglaša z objavo podatkov o operaciji, ki so javnega značaja, če je objava določena s predpisi evropske kohezijske politike.

1. **HRAMBA DOKUMENTACIJE O OPERACIJI**

42. člen

Upravičenec mora hraniti vso dokumentacijo v zvezi z operacijo v skladu z vsakokrat veljavnimi predpisi, ki urejajo varstvo dokumentarnega in arhivskega gradiva, še 10 (deset) let po njenem zaključku, in sicer za potrebe revizije oziroma kot dokazila za potrebe prihodnjih preverjanj.

Upravičenec mora zagotoviti dostopnost do vseh dokumentov o izdatkih operacije za obdobje 3 (treh) let, in sicer od 31. decembra po predložitvi obračunov (Evropski komisiji), ki vsebujejo končne izdatke končane operacije, če ni drugače določeno s 140. členom Uredbe (EU) št. 1303/2013 oziroma predpisom, ki jo bo nadomestil.

V primeru neskladja rokov veljajo določila Uredbe (EU) št. 1303/2013.

Če upravičenec ravna v nasprotju z obveznostmi po tem členu, ministrstvo odstopi od pogodbe in zahteva vračilo vseh izplačanih sredstev ali njihov sorazmeren del, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS.

1. **SKRBNIKI POGODB**

43. člen

Skrbnik pogodbe skrbi za pravilno, pravočasno, zakonito, gospodarno in učinkovito izvedbo operacije.

Skrbnik pogodbe in preostali udeleženci v postopkih izvajanja spremljanja, nadzora in evalvacije aktivnosti kohezijske politike po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, v skladu z zakonom, ki ureja varstvo osebnih podatkov.

Skrbnik pogodbe na strani ministrstva je \_\_\_\_\_\_\_\_\_\_ [IME, PRIIMEK,], njegov namestnik je \_\_\_\_\_\_\_\_\_\_ [IME, PRIIMEK,].

Skrbnik pogodbe na strani upravičenca je \_\_\_\_\_\_\_\_\_\_ [IME, PRIIMEK,]. njegov namestnik je ……………….

V primeru menjave skrbnikov te pogodbe ni potrebna sklenitev dodatka, ampak zadošča pisno obvestilo drugi pogodbeni stranki.

1. **SKUPNE DOLOČBE**

44. člen

Po tej pogodbi se sofinancirajo le upravičeni stroški izvedbe operacije pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

Če se je operacija začela izvajati pred predložitvijo vloge za sofinanciranje, ministrstvo pred odobritvijo prvega zahtevka za izplačilo iz proračuna preveri skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju. V primeru odkritja kršitev ministrstvo določi rok za odpravo kršitve, v primeru neodprave kršitve pa lahko od te pogodbe odstopi s pisno izjavo.

V primeru bistvene kršitve te pogodbe s strani upravičenca ministrstvo določi rok za odpravo kršitve, v primeru neodprave kršitve pa lahko odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS.

1. **SPREMEMBE POGODBE**

45. člen

Spremembe te pogodbe so mogoče s sklenitvijo pisnega dodatka k pogodbi, ki ga skleneta pogodbeni stranki pred iztekom veljavnosti te pogodbe. Upravičenec mora posredovati pisni predlog za sklenitev dodatka k pogodbi vsaj 15 (petnajst) dni pred iztekom veljavnosti pogodbe.

Če upravičenec na poziv ministrstva v 15 (petnajstih) dneh od prejema poziva ne sklene dodatka k pogodbi, ki ureja spremembe pogodbenih določil glede dinamike plačevanja, skrbnika pogodbe, navodil ministrstva ali organa upravljanja ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS.

1. **VELJAVNOST POGODBE**

46. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih korekcij/popravkov, ki so določene v tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta stranki v skladu z načeli vestnosti in poštenja z dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v 30 (tridesetih) dneh od vročitve pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna RS. Vendar lahko ministrstvo to pogodbo ohrani v veljavi, če v 30 (tridesetih) dneh po preteku roka pisno izjavi dolžniku, da pogodbo ohranja v veljavi in da zahteva njeno izpolnitev.

1. **KONČNE DOLOČBE**

47. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno sodišče v Ljubljani.

48. člen

Pogodba se podpiše z elektronskim podpisom.

Št. zadeve pri MJU ……………………

Upravičenec

…………………….

………………………………..

………………………

Republika Slovenija

MINISTRSTVO ZA JAVNO UPRAVO

Boštjan Koritnik

Minister